അമൃത വിദ്യാപീഠത്തിന് നാക് അംഗീകാരം കൊച്ചി: അമൃത വിശ്വവിദ്യാപീഠത്തിന് നാഷണല് അസസ്മെന്റ് ആന്ഡ് അക്രഡിറ്റേഷന് കൗണ്സിലിന്റെ നാക് എ പ്ലസ് അംഗീകാരം ലഭിച്ചു. നാലില് 3.7സി.ജി.പി.എ സ്കോര് നേടിയാണ് അമൃത അംഗീകാരത്തിന് അര്ഹരായത്. 2020ലെ എന്.ഐ.ആര്.എഫ് റാങ്കിംഗില് എ പ്ലസ് പ്ലസ് ഗ്രേഡ് ലഭിച്ചിരുന്നു. 2009ലും 2014ലും അമൃതയ്ക്ക് നാക്കിന്റെ എ ഗ്രേഡും ലഭിച്ചിരുന്നു. പാഠ്യ പദ്ധതി, പഠനം, മൂല്യ നിര്ണയം തുടങ്ങി ഏഴ് മാനദണ്ഡങ്ങളില് വിശദമായ വിലയിരുത്തല് നടത്തിയതിന് ശേഷമാണ് അംഗീകാരത്തിനായി പരിഗണിച്ചത്. അമൃത പിന്തുടരുന്ന അക്കാഡമിക മികവിന്റെ നേര്സാക്ഷ്യമാണ് നാക് അംഗീകാരമെന്ന് അമൃത വിശ്വവിദ്യാപീഠം വൈസ്ചാന്സലര് ഡോ.പി. വെങ്കിട്ട് രംഗന് പറഞ്ഞു.